recursal/SuperWikiNEXT-32B huggingface dataset:
செட்டிநாட்டுக் கட்டடக் கலை
செட்டிநாட்டு வீடு: வளைவு (முற்றம்)
**ஆத்தங்குடி தரைக் கற்கள்** (Aththangudi Floor Tiles) சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுக் கிராமத்திலிருந்து தயாராகும் அழகிய பூவேலை நிறைந்த தரைக் கற்கள் ஆகும்.

தரைக் கற்கள் தயாரிப்பு ஒரு குடிசைத் தொழில்
------------------------------------------

ஆத்தங்குடி எனும் இந்த சிற்றூரில் பாரம்பரியமிக்க பூவேலை மிக்க தரைக் கற்கள் தயாரிப்பு ஒரு குடிசைத் தொழிலாக நடைபெற்று வருவது வியப்புக்குரிய செய்தி. சுமார் 35க்கும் அதிகமான தயாரிப்பாளர்கள் தங்கள் குடும்ப பரம்பரைத் தொழிலாக (மூன்று தலைமுறைகள்) பூக்கற்களைத் தயாரித்து தென்னிந்திய நகரங்களுக்கும், பிரான்ஸ், சிங்கப்பூர், மலேசியா, மியான்மர், இலங்கை போன்ற நாடுகளுக்கும் அனுப்பி வருகின்றனர்.

தரைக் கற்கள் பதித்த செட்டிநாட்டு வீடுகள்
----------------------------------------

தமிழகத்தைப் பொறுத்தவரை 20 ஆம் நூற்றாண்டில் செட்டிநாட்டில்தான் கட்டடக்கலை பெரிய அளவில் உண்மையான கலைக் கண்ணோட்டத்தில் வளர்க்கப்பட்டது எனலாம். இதற்கு இப்பகுதியில் பல ஆண்டுகளுக்கு முன்பு விசாலமாகக் கட்டப்பட்டு இரண்டு அல்லது மூன்று தலைமுறைகளைக் கடந்து இன்றும் கண்ணைக் கவரும் வேலைப்பாடுகளுடன் புதுப் பொலிவு மாறாமல் விளங்கும் செட்டிநாட்டு வீடுகளே சாட்சி. செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுவதாகத் தெரிகிறது.

தரைக் கற்கள் சிறப்பு
--------------------

இத்தனை சிறப்பு இந்த தரைக் கற்களுக்கு எப்படிக் கிடைத்தது? கோடையில் குளிர்ச்சியையும், குளிர்காலத்தில் சிறிது கதகதப்பையும் அளிக்கும் கிரானைட் கற்கள் மிக விலை அதிகம். பளிங்குக் கற்களைப் (மார்பிள்) பதித்த தரைகள், குளிர் காலத்தில் மிகவும் குளிர்ச்சியாய் உள்ளன. பழங்காலம் தொட்டு ஆத்தங்குடியில் தயாரிக்கப்படும் கற்களுக்கு இப்பகுதியில் கிடைக்கும் ஒருவகை வாரிமண் பயன்படுத்தப்படுகிறது என்கிறார்கள். அடுத்து கண்ணைக்கவரும் 4,000க்கும் மேற்பட்ட பூ வடிவங்கள் தரைக் கற்கள் தயாரிப்பில் பயன்படுத்தப்படுகிறது. இவற்றை மெருகூட்டத் தேவை இல்லை. நீண்ட நாள் உழைப்பு, மிதமான குளிர்ச்சி மற்றும் நிறம் மங்காத சாயங்களின் பயன்பாடு போன்றவை நுகர்வோரைப் பெரிதும் கவர்கின்றன.

வெளி இணைப்புகள்
---------------

1. சவுந்தர்யம் மிளிரும் ஆத்தங்குடி டைல்ஸ்﻿
2. athangudi tiles.DAT (Video)
4. Aura of Athangudi tiles The Hindu Saturday, Feb 02, 2008 பரணிடப்பட்டது 2008-02-07 at the வந்தவழி இயந்திரம்

மேற்கோள்கள்
-----------

1. ↑  வெளிநாட்டிற்கு செல்லும் ஆத்தங்குடி "டைல்ஸ்' மூன்று தலைமுறை தயாரிப்பிலும் "மவுசு' தினமலர் ஜூலை 01,2011
2. ↑  Legacy of Athangudi tiles பரணிடப்பட்டது 2012-06-18 at the வந்தவழி இயந்திரம் Life & Style. The Hindu June 15, 2012
3. ↑  [
அறிவியல் ஆயிரம் ஆத்தங்குடி கற்கள்] தினமலர் டிசம்பர் 10,2011
4. ↑  சுற்றுலாத் திட்டப் பணிகள்: ஆட்சியர் ஆய்வு
[*தொடர்பிழந்த இணைப்பு*] தினமலர் 28 Jul 2011
5. ↑  For a historic ambience Property Plus. The Hindu June 23, 2012
புசிங்கன் ஊகான்.
சுவிட்சர்லாந்தினால் சூழப்பட்டுள்ள புசிங்கன் நகரம்.
புசிங்கன் ஊகான் (ஊகான் மீதமைந்திருக்கும் புசிங்கன்) என்றழைக்கப்படும் புசிங்கன் நகரம் சுவிஸ் நாட்டின் *சாபவ்சன்* அல்லது *ஷஃப்ஹௌசன்* மண்டலத்தால் சூழப்பட்டு அமைந்திருக்கும் ஒரு ஜெர்மனி நாட்டின் நகரம் ஆகும். இந்நகரத்தின் தெற்கில் ஊகான் மலைத்தொடர் அமைந்திருக்கின்றது. இந்நகரத்தின் மொத்த மக்கள் தொகை 1450 பேர் ஆகும். 19-ம் நூற்றாண்டிலிருந்தே இந்நகரம் ஜெர்மன் நாட்டிலிருந்து தனியே அமைந்திருக்கின்றது. ஜெர்மன் நாட்டின் பெருநிலத்தையும் இந்த நகரத்தையும் இடையில் 700 மீட்டர் அகலமான சுவிஸ் நாட்டின் டாபிளிங் கிராமம் பிரிக்கின்றது. 

புசிங்கன் நகரம் ஜெர்மனி நாட்டின் கொன்ஸ்டான்ஸ் மாவட்டத்தின் ஒரு பகுதியாக ஆட்சி செய்யப்பட்டு வருகின்றது. ஆனால் அதே சமயம் வணிகம் சார்ந்த நடவடிக்கைகள் மட்டும் லீக்டன்ஸ்டைன் சிற்றரசு, இத்தாலியின் கம்போன் இத்தாலியா ஆட்சிப் பகுதியைப் போலவே சுவிஸ் சுங்க விலக்குப் பகுதிகளுக்குள் இணைக்கப்பட்டு இருக்கின்றது. ஜெர்மனியும், சுவிட்சர்லாந்தும் கடந்த 2008/09 ஆம் ஆண்டில் செங்கான் ஒப்பந்தம் செய்து கொண்ட பிறகு, எவ்வித எல்லைக் கட்டுப்பாடுகளும் நடைமுறையில் பின்பற்றப்படுவதில்லை என்பதும் குறிப்பிடத்தக்கது.

ஜெர்மனி மற்றும் சுவிட்சர்லாந்து மக்கள் அதிகம் வருகை தரும் ஒரு சுற்றுலாப் பகுதியாக புசிங்கன் விளங்குகின்றது. குறிப்பாக ஊகான் மலைப்பகுதிகள் கேளிக்கை விளையாட்டுகளில் ஈடுபட பலரும் வருவதுண்டு. இந்த நகரத்தில் புகழ்பெற்ற விவிலியக் கல்லூரியான ஐரோப்பிய நாசரானி கல்லூரியும் அமைந்திருக்கின்றது.

மேற்கோள்கள்
-----------

1. ↑
**இலங்கைத் தமிழ்க் கல்வெட்டுகள்** என்னும் இப்பட்டியலில் இலங்கையின் பல பகுதிகளிலும் கண்டெடுக்கப்பட்ட தமிழ்க் கல்வெட்டுகளின் விபரங்கள் தரப்பட்டுள்ளன. இலங்கையில் 150க்கு மேற்பட்ட தமிழ்க் கல்வெட்டுகள் கண்டுபிடிக்கப்பட்டிருப்பதாகச் சொல்லப்படுகிறது. 8 ஆம் நூற்றாண்டு முதலான தமிழ்க் கல்வெட்டுக்கள் இலங்கையில் கிடைக்கின்றன. இக்கல்வெட்டுக்கள் பல்லவர் காலம், சோழர் காலம், பாண்டியர் காலம் எனப் பல்வேறு காலகட்டங்களைச் சேர்ந்தவை. திருகோணமலை, பதவியா, அனுராதபுரம், பொலனறுவை போன்ற பழங்கால நகரங்களை அண்டிய பகுதிகளில் மேற்படி கல்வெட்டுகளில் பல கண்டுபிடிக்கப்பட்டன.

கல்வெட்டுகள்
------------

* அபயகிரித் தமிழ்க் கல்வெட்டு
* நான்கு நாட்டார் கல்வெட்டு
* குமாரகணத்துப் பேரூரார் கல்வெட்டுக்கள்
* வாயிற்காவலர் கல்வெட்டுகள்
* மாதோட்டக் கல்வெட்டுகள்
	+ தாழிகுமாரன் கல்வெட்டு
	+ சிறுகுளத்தூர் உடையான் கல்வெட்டு
* சனநாத மங்கலக் கோயிற் கல்வெட்டுக்கள்
* ஐஞ்ஞூற்றுவர் கல்வெட்டு.
* பதவியா இராசராசன் கல்வெட்டு
* சோழ இலங்கேஸ்வரன் கல்வெட்டு
* மானாங்கேணிக் கல்வெட்டு
* நிலாவெளிக் கல்வெட்டு
* இராசராசப் பெரும்பள்ளிக் கல்வெட்டுகள்
* ஆதகட கல்வெட்டு
* அதரகுளிய கல்வெட்டு
* பளமோட்டைக் கல்வெட்டு
* கஜபாகுதேவரின் கந்தளாய்க் கல்வெட்டு
* பொலநறுவை வேளைக்காரர் கல்வெட்டு
* மயிலன் குளம் வேளைக்காரர் கல்வெட்டு

மேற்கோள்கள்
-----------

விக்கிமீடியா பொதுவகத்தில்,  
 ***இலங்கையில் தமிழ்க் கல்வெட்டுகள்***   
என்பதின் ஊடகங்கள் உள்ளன. 


1. ↑  பத்மநாதன், சி. 2006. பக்.
**ஆத்தர் ஆஃப் பிளாண்ட் நேம்ஸ்** (Authors of Plant Names) என்பது ரிச்சர்ட் கென்னெத் ப்ருமிட் மற்றும் சி. ஈ பவல் ஆகியோரால் எழுதப்பட்டது. இது முதன்முதலில் 1992-இல் வெளியிடப்பட்டது. இதில் தாவரவியல் அறிஞர்களால் நல்ல முறையில் விளக்கப்பட்ட தாவரச்சிற்றினத்திற்கு அவருடைய பெயர்ச்சுருக்கம் தாவரப்பெயரின் இறுதியில் கொடுக்கப்படும். அப்படிப்பட்ட பெயா்ச்சுருக்கங்களை கொண்டு இது பதிப்பிக்கப்பட்டது. இத்தரவுத்தளம் தற்பொழுது அகில உலக தாவரப்பெயர்கள் அட்டவணை (International Plant Names Index) என்ற பெயரில் இயங்கலையில் (ஆன்லைன) பராமரிக்கப்படுகிறது.. ஒரு சிற்றினத்தின் முழுப்பெயரைக் கொடுக்கும்போது ஒரே குடும்பப் பெயர்களைக் கொண்ட ஆசிரியர்களின் பெயரக் குழப்பத்தை தவிர்ப்பதற்காக பரிந்துரைக்கப்பட்ட பெயர்ச்சுருக்கத்தை இத்தளம் அளிக்கிறது. பூக்கும் தாவரங்களான ஆஞ்சியோஸ்பெர்ம்கள், ஜிம்னோஸ்பெர்ம்கள், பெரணிகள், பிரையோபைட்டுகள், பாசிகள், பூஞ்சைகள், மற்றும் தொல்லுயிர் தாவரங்களை சிறந்த முறையில் விவரித்த தாவரவியல் ஆசிரியர்கள் பற்றிய தகவல்களை இத்தளம் அளிக்கிறது. 1992-க்கு முன்பு வரை வகைப்பாட்டியல் இலக்கியத்தில் ஒவ்வொரு ஆசிரியருக்கும் பல பெயர் சுருக்கங்கள் கொடுக்கப்பட்டிருந்தது.

தாவரவியல் பெயரிடலுக்கான அனைத்துலக நெறிமுறைகள்(ICN ) என்ற அமைப்பு பாசிகள், பூஞ்சைகள், மற்றும் தாவரங்களுக்கான பெயரையும் அதன் ஆசிரியர் பெயர் சுருக்கத்தையும் கொண்டுள்ளது. ஆனால் தாவரங்களுக்கான பெயர்களைப் பயன்படுத்தும்போது ஆசிரியருக்கான பெயர்ச்சுருக்கம் தேவையில்லை. தவறான முறையில் (நாமென் ஆம்பிகுவம்) உள்ள ஆசிரியர் பெயர் சுருக்கங்களை கண்டறிய ICN என்ற அமைப்பு Brummitt & Powell’s Authors of plant names (1992) என்ற புத்தகத்தையும், வலைதளங்களான International Plant Names Index(www.ipni.org), Index Fungorum (www.indexfungorum.org) பரிந்துரைக்கிறது.
புருமித் மற்றும் போவெல் போன்ற ஆசிரியா்கள் அகில உலக அளவில் பிரபலமாகாவிட்டாலும் ஆசிரியர் பெயர்ச் சுருக்கம் அளிக்கப்படாத காலத்தில் தாவரங்களை விவரித்துள்ளார்கள். ஆனால் ஒரு தாவரத்தின் உண்மையான தகவல்களை தெரிந்துகொள்ள ஆசிரியர் பெயர்ச்சுருக்கத்தை விட முழுப்பெயரே சிறந்தது.

மேற்கோள்
--------

1. 1 2 3 4  Jones, Stanley D.; Wipff, Joseph K.; Montgomery, Paul M. (1997). *Vascular Plants of Texas: A Comprehensive Checklist Including Synonymy, Bibliography, and Index*. University of Texas Press. பக். 5–6. பன்னாட்டுத் தரப்புத்தக எண்:978-0-292-72962-9. Archived from the original on 10 நவம்பர் 2014.. பார்த்த நாள்: 7 July 2013.
2. ↑  Davis, Elisabeth B.; Schmidt, Diane (1996). *Guide to information sources in the botanical sciences* (2. ). Englewood, Colo.: Libraries Unlimited. பக். 188. பன்னாட்டுத் தரப்புத்தக எண்:1563080753. .
3. 1 2  "Authors of Plant Names Where is the Brummitt & Powell "Authors of Plant Names" database?". Royal Botanic Gardens, Kew. 7 July 2013 அன்று பார்க்கப்பட்டது.
4. ↑  McNeill, J.; Barrie, F. R.; Buck, W. R.; Demoulin, V. eds. (2012), *International Code of Nomenclature for algae, fungi, and plants (Melbourne Code), Article 46* (electronic ed.), Bratislava: International Association for Plant Taxonomy, 2013-09-27 அன்று மூலம் பரணிடப்பட்டது, 2012-12-20 அன்று பார்க்கப்பட்டது
கவ்வாலி கலைஞர் பயிசு அலி பயிசு சிக்காகோவின் மில்லினியம் பூங்காவில்
**கவ்வாலி**  (Qawwali, உருது/பெர்சியா/பாஷ்டோ/சிந்தி: **قوٌالی**; பஞ்சாபி: ਕ਼ੱਵਾਲੀ, قوٌالی; இந்தி: क़व्वाली; வங்காளம்: কাওয়ালী) தெற்கு ஆசியாவின் இசுலாம் தாக்கமுள்ள பகுதிகளில், பாக்கித்தானின் பஞ்சாப் , சிந்து மாநிலங்கள், இந்தியாவின் வடக்கு மாநிலங்களில், பரவலாக அறியப்படும் சுஃபி இசை வகையிலைமைந்த பக்திப் பாடல் இசையாகும். இவ்வகை இசை வடக்கு மற்றும் மேற்கு பாக்கித்தானிலும் வங்காள தேசம் மற்றும் காசுமீரிலும் குறைந்தளவிலேயே பரவி உள்ளது. இதன் வரலாறு 700 ஆண்டுகளுக்கும் முற்பட்டது. 

துவக்கத்தில் தெற்கு ஆசியா முழுமையிலும் சுஃபி பள்ளிவாயில்களிலும் தர்காக்களிலும் மட்டுமே நிகழ்த்தப்பட்ட இந்த இசைவடிவம் பரப்பிசையாக பரிணாமம் அடைந்துள்ளது. பாக்கித்தானின் நுசுரத் பதே அலி கான் தனது இசைத் தொகுப்புகளினாலும் இசைவிழாக்களில் நேரடியாகப் பாடியும் பன்னாட்டளவில் இதனை அறிமுகப்படுத்தியுள்ளார். பாக்கித்தானின் சபரி சகோதரர்கள், அசீசு மியான் ஆகியோரும் இவ்வகையில் தேர்ந்த இசைக்கலைஞர்கள் ஆவர்.

வெளியிணைப்புகள்
---------------

* BBC Radio 3 Audio (45 minutes): The Nizamuddin shrine in Delhi. Accessed November 25, 2010.
* BBC Radio 3 Audio (45 minutes): A mahfil Sufi gathering in Karachi. Accessed November 25, 2010.
* *Origin and History of the Qawwali* பரணிடப்பட்டது 2005-03-28 at the வந்தவழி இயந்திரம், Adam Nayyar, Lok Virsa Research Centre, இஸ்லாமாபாத். 1988.
* QAWWALI PAGE Islamic Devotional Music பரணிடப்பட்டது 2011-06-14 at the வந்தவழி இயந்திரம் by David Courtney, Ph.D.
* Documentary: Music of Pakistan (52 min.)
மின்னுாட்டம் பாய்வதற்கு மூடப்பட்ட மின்கடத்தும் சுற்றுப்பாதை தேவை. இதை உருவாக்க மின்கலம் அல்லது மின்கலன்கள் , மின்பொத்தான், மின்விளக்கு இவை அனைத்தும் கடத்துக்கம்பிகளால் இணைக்கப்பட்ட ஒரு சுற்று. இந்த மூடப்பட்ட சுற்றே மின்சுற்று ஆகும்.

### எளிய மின்சுற்று

ஒரு மின்கலம் ஒரு மின்விளக்கு மற்றும் ஒரு மின்பொத்தான் ஆகியவைக் கொண்ட சுற்று எளிய மின்சுற்று. இங்கு மின்பொத்தான் மூலம் மின்சுற்று மூடப்படும்போது மின்விளக்கு எாிகிறது. ஏனெனில் மின்னோட்டம் பாய்வதற்கு ஒரு தாெடா்ச்சியான மூடப்பட்ட பாதை இருக்கிறது.

#### தாெடா் மின்சுற்று

ஒவ்வொரு மின்விளக்கின் முனையும் மற்றொரு மின்விளக்கின் முனையோடு தாெடா்ச்சியாக இணைக்கப்பட்டு இருப்பது தொடா் மின்சுற்று. இதில் மின்னோட்டம் ஒரே திசையில் பாய்கிறது. அனைத்து மின்விளக்குகள் வழியாகவும் ஒரே அளவு மின்னோட்டம் பாய்கிறது. 

##### பக்க இணைப்பு சுற்று

ஒவ்வொரு மின்விளக்கும் தனித்தனியாக மின்கம்பிகள்மூலம் மின்கலத்தின் இருமுனைகளிலும் இணைக்கப்பட்டுள்ளன. இத்தகைய மின்சுற்றில் ஒவ்வொரு மின்விளக்கின் வழியாகவும் வெவ்வேறு அளவு மின்சாரம் பாய்கிறது.

மேற்கோள்
--------

மின்னியலும் காந்தவியலும்- டி.சி.தயாள்
**பொன்னுசாமி மோகன்** (*Ponnuswamy Mohan*, 30 திசம்பர் 1949 – 30 அக்டோபர் 2009) ஒரு இந்திய அரசியல்வாதி ஆவார். இவர் இந்திய மார்க்சிஸ்ட் கம்யூனிஸ்டு கட்சியின் மாநில செயற்குழு உறுப்பினராக இருந்தார். இவர் 13 ஆவது மற்றும் 14 ஆவது மக்களவையின் உறுப்பினர் ஆவார். தமிழ்நாட்டில் மதுரை மக்களவைத் தொகுதியிலிருந்து இந்திய பொதுவுடமைக் கட்சி (மார்க்சிஸ்ட்) சார்பில் போட்டியிட்டு வெற்றி பெற்றார்.

அரசியல்
-------

பொ. மோகன் மதுரை மாவட்டம் சோழ வந்தானில் பிறந்தார். அமெரிக்கன் கல்லூரியில் பி.ஏ படித்தார். பொ. மோகன் 1973 ஆம் ஆண்டு இயக்கத்தில் சேர்வதற்கு முன்னதாக மாணவர் இயக்கத்தில் ஒரு தீவிரமான செயல்பாட்டாளராக இருந்துள்ளார். இவர் மதுரையில் இந்திய சனநாயக வாலிபர் சங்கத்தின் மாவட்டச் செயலாளராக பின்னர் பணிபுரிந்துள்ளார்.  சில காலத்திற்கு இவர் மதுரை நகர்ப்புற கட்சியின் செயலாளராகவும் பணியாற்றியுள்ளார். கடந்த 15 ஆண்டுகளாக இந்திய மார்க்சிஸ்ட் கட்சியின் தமிழ் மாநிலக் குழுவின் உறுப்பினராகவும் இருந்துள்ளார். மதுரையில் பொ. மோகன் பல்வேறு பெரிய போராட்டங்களை நடத்தியுள்ளார். மதுரை மாவட்ட அரசு மருத்துவமனையின் வசதிகளை மேம்படுத்த வேண்டி அவர் நடத்திய போராட்டமானது குறிப்பிடத்தக்கது. இந்தப் போராட்டத்தின் போது பொ. மோகன் காவல்துறையால் மிகவும் கொடூரமாகத் தாக்கப்பட்டு நீண்ட காலம் மருத்துவமனையில் சிகிச்சை பெற்று வந்தார். 1999 மற்றும் 2004 ஆம் ஆண்டுகளில் தொடர்ந்து இரண்டு முறை மதுரை நாடாளுமன்றத் தொகுதியில் இருந்து மக்களவை உறுப்பினராகத் தேர்ந்தெடுக்கப்பட்டார். ஒரு நாடாளுமன்ற உறுப்பினராக தமிழக மக்கள் நலன் சார்ந்த பிரச்சனைகள் குறித்து நாடாளுமன்றத்தில் பல விவாதங்களை சிறப்பாகத் தொடங்கியுள்ளார். பொ. மோகன் அவருடைய ஓய்வறியா உழைப்பிற்காக என்றென்றும் நினைவு கூரப்படுவார். அவர் பொதுமக்களின்பால் கொண்ட அர்ப்பணிப்பு உணர்வு மற்றும் அவரது எளிமை இவற்றின் காரணமாக நன்கு அறியப்பட்டவராவார்.

மறைவு
-----

பொ. மோகன் உடல் நலக் குறைவால் 30 அக்டோபர் 2009 மாலை 6.30 மணியளவில் இறந்தார்.

மேற்கோள்கள்
-----------

1. ↑  மதுரை முன்னாள் எம்.பி. மோகன் சென்னையில் மரணம்
2. ↑  "11 October 2009". 12 ஆகஸ்ட் 2012 அன்று மூலம் பரணிடப்பட்டது. 23 ஜூன் 2017 அன்று பார்க்கப்பட்டது.
**சாந்தி நேசக்கரம்** செருமனியில் வசிக்கின்ற ஈழத்து எழுத்தாளர். கவிதைகள், சிறுகதைகள் பலவற்றை எழுதியுள்ளார்.

வாழ்க்கைச் சுருக்கம்
--------------------

சாந்தி யாழ் மாவட்டம் வலிகாமம் வடக்கு பலாலியை அண்டிய குப்பிளான் என்ற சிறு கிராமத்தில் பிறந்தார். இவரது தந்தையார் அரசியலில் ஈடுபட்டவர். சிறீலங்கா சுதந்திரக் கட்சியின் உறுப்பினர். இடம்பெயர்ந்து செருமனியில் , மகன் பார்த்திபன், மகள் வவுனீத்தா ஆகியோருடன் வசித்து வருகிறார். ஈழத்தின் வடக்குக் கிழக்குப்பகுதி மக்களின் வாழ்க்கையைக் கட்டியெழுப்புவதை நோக்காகக் கொண்டு "நேசக்கரம்" என்ற அமைப்பை உருவாக்கி, உதவிப் பணிகளைச் செய்து வருகிறார்.

எழுத்துலகில்
------------

சாந்தி எழுதத் தொடங்கியது 13வயதில். 1990 இல் விடுதலைப் புலிகளின் கலை, பண்பாட்டுக் கழகத்துடனான தொடர்பு அவரை குறிப்பிடத்தக்க எழுத்தாளராக்கியது. கவிதை, நாடகம், சிறுகதையெனப் பலவற்றை எழுதினார்.

வெளியிட்ட நூல்கள்
-----------------

* இன்னொருகாத்திருப்பு (கவிதைத்தொகுப்பு-2000)
* அழியாத ஞாபகங்கள் (கவிதைத்தொகுப்பு 2001)
* கலையாத நினைவுகள் (சிறுகதைத்தொகுப்பு 2002)
* உயிர்வாசம் (கவிதைத்தொகுப்பு 2005)
* கண்கள் எழுதிய கவிதையின் கடைசிச்சொட்டு (கவிதைத்தொகுப்பு 2012)
* உயிரணை (நாவல் 2016)

வெளி இணைப்புகள்
---------------

* நேர்காணல்-சாந்தி
[*தொடர்பிழந்த இணைப்பு*]
**பைல் போர்த்தொடர்** (*Phyle Campaign*) என்பது பண்டைய ஏதென்சில் நடந்த ஒரு உள்நாட்டுப் போராகும். பெலோபொன்னேசியன் போரில் எசுபார்த்தாவிடம் ஏதென்சு தோல்வியுற்றது. இதையடுத்து ஏதென்சில் இருந்த சனநாயக ஆட்சியை நீக்கி சிலவர் ஆட்சியை எசுபார்த்தா திணித்ததது. அதன் ஒரு விளைவே (பார்க்க முப்பது கொடுங்கோலர்கள் ) இப்போர்களாகும். இப்போர் இறுதியில் ஏதெனியன் சனநாயகத்தை மீட்டெடுப்பதில் முடிந்தது.

முன்னுரை
--------

முப்பது கொடுங்கோலர்களுக்கு நிதி பற்றாக்குறை இருந்தது. இதனால் அவர்களின் அரசியல் பார்வையோடும் பணக்கார ஏதெனியர்களை துன்புறுத்தினர்.  இதனால் பலர் எசுபார்த்தாவின் செல்வாக்கையும் மீறி போயோட்டியா மற்றும் கொரிந்துக்கு தப்பிச் சென்றனர்.

போர்த்தொடர்
-----------

பைல் போர்த்தொடரின் போது பைலைக் காட்டும் வரைபடம்
ஏதென்சை ஆண்ட முப்பது கொடுங்கோலர்கள் ஏதென்சின் எல்லையில் உள்ள கோட்டைகளை எசுபார்த்தாவின் மேல் உள்ள நம்பிக்கையாலும், பணப் பற்றாக்குறையின் காரணமாகவும் காவலர்களை வைக்காமல் விட்டுவிட்டனர். இதன் காரணமாக ஏதென்சில் இருந்து நாடுகடத்தப்பட்டு தீப்சில் தஞ்சமடைந்திருந்த சனநாயகவாதிகள் ஒரு படையாக திரண்டு கிமு 404/403 இல் பைல்  கோட்டையை எளிதாக கைப்பற்றிக் கொண்டனர்.  நாடுகடத்தப்பட்டவர்களில் கிளர்ச்சியாளர்கள் ஆரம்பத்தில் சுமார் 70 பேர் மட்டுமே இருந்தனர். அவர்களின் தலைவராக மிதவாத சனநாயகவாதியாக நற்பெயரைக் கொண்டிருந்த திராசிபுலஸ் இருந்தார். அவர் முப்பது சர்வாதிகாரிகளை எதிர்த்த அனைத்து சனநாயக ஆதரவாளர்களையும் திறமையோடு ஒன்றிணைத்தார்.  ஏதெனியன் குதிரைப்படை மற்றும் எசுபார்த்தன்களின் ஒரு படை பைலுக்கு எதிராக அனுப்பப்பட்டது. ஆனால் இரண்டு முறை நடந்த பைல் போரில் திராசிபுலஸ் தலைமையிலான சனநாயக வாதிகள் அவர்களைத் தோற்கடித்தனர். பின்னர் திராசிபுலஸ் தலைமையிலான படையினர் அணிவகுத்து பிரேயஸ் துறைமுகத்தைக் கைப்பற்ற சென்றனர். அப்போது நடந்த முனிச்சியா போரில் முப்பது கொடுங்கோலர்கள் அனுப்பிய படையை தோற்கடித்து துறைமுகத்தைக் கைப்பற்றினர்.

எசுபார்த்தா முதலில் லைசாந்தரை கூலிப்படையுடன் அனுப்பியது. அதன் நோக்கம் முப்பது சர்வாதிகாரிகளின் அதிகாரத்தை மீட்டெடுப்பதே ஆகும்.  பின்னர் மிக விரைவாக, எசுபார்த்தா பெலோபொன்னேசியன் கூட்டணியின் படையுடன் மன்னர் பௌசானியாசை அனுப்பியது. பிரேயஸ் போரில் மன்னர் பௌசானியாஸ் சனநாயகவாதிகளை தோற்கடித்தார். என்றாலும், அவர் பேச்சுவார்த்தை மூலமாக சனநாயகத்தை மீட்டெடுப்பதை ஏற்றுக்கொண்டார். இருப்பினும் சிலவர் ஆட்சிக்குழுவினருக்கு பாதுகாப்பான புகலிடமாக எலியூசிசை பிரித்து உருவாக்க வலியுறுத்தினார்.

பின்விளைவு
----------

எசுபார்த்தாவில் லைசாண்டரின் சார்பினர் பௌசானியாஸ் மீது கோபமடைந்தனர். மேலும் மன்னர் அகிசுடன் சேர்ந்து கிமு 403 இன் இறுதி வரை பௌசானியாசிடம் விசாரணை மேற்கொண்டனர். அவர் மீது சாட்டிய குற்றச்சாட்டு குறித்து சரியாக தெரியவில்லை ஆனால் அதன் சாராம்சம் அவர் ஏதென்சில் மென்மையாக நடந்து கொண்டார் என்பது ஆகும். அகிஸ் உட்பட 15 செரோசியா உட்பட 15 பேர் குற்றவாளிகள் என்றும், 14 பேர் அதற்கு எதிராகவும் வாக்களித்தனர், ஆனால் 5 எபோர்களும் குற்றமற்றவர்கள் என வாக்களித்ததால் அவர் விடுவிக்கப்பட்டார்.

குறிப்புகள்
-----------

1. 1 2 3  Cartledge 1987, ப. 350.
2. ↑  Cartledge 1987, ப. 349–350.
3. 1 2  Cartledge 1987, ப. 283.
4. ↑  Cartledge 1987, ப. 283–284.
5. ↑  Cartledge 1987, ப. 351.
**வான் இஞ்சென் & வான் இஞ்சென்** எளிமையாக **வான் இஞ்சென்** அல்லது **மைசூரின் வான் இஞ்சென் (1900-1999) (Van Ingen & Van Ingen**, simply **Van Ingen**, or **Van Ingen of Mysore)** என்பது தென் இந்தியாவின் மைசூரில் இருந்த இறந்த விலங்குகளைப் பாடம் செய்யும் நிறுவனமாகும். இந்த நிறுவனமானது புலி மற்றும் சிறுத்தை ஆகியவற்றை பாடம் செய்யும் கலைக்கு சிறப்பாக அறியப்படுகிறது. பாடம் செய்தல் வரலாற்றில், அறிவியல் முறைப்படி வான் இஞ்சென் தோழிற்சாலையானது தனது 90 ஆண்டு காலத்தில் 43,000 புலிகள் மற்றும் சிறுத்தைகள் ஆகியவற்றின் நினைவு பாடங்களை செய்துள்ளது. வான் இஞ்சென் & வான் இஞ்சென் நிறுவனத்தின் தயாரிப்புகளான பாடம் செய்யப்பட்ட தலை மாட்டி பாடங்கள் (வேட்டைப் பதக்கம்), முழு உடல் பாடங்கள், விலங்கு தோல் விரிப்புகள் போன்றவை உலகம் முழுக்கக் காணப்படுகின்றன.

1972 க்கு முன்வரை இந்தியாவில் வேட்டையாடுதல் அனுமதிக்கப்பட்டிருந்தது. அப்போது செல்வந்தர்கள் பலர் யானை , புலி, சிங்கம் போன்ற காட்டுயிர்களின் தலைகளை பாடம் செய்து டிராபி என்னும் வேட்டைப்பதக்கங்களாக தங்கள் வீட்டுச் சுவர்களில் மாட்டிவைக்க விரும்பினர் அதைச் செய்து கொடுப்பதற்காக வான் இஞ்சென் & வான் இஞ்சென் நிறுவனம் 1890 களில் யூஜீன் வான் இஞ்சென் என்பவரால் நிறுவப்பட்டது. அவருக்குப்பின் அவருடைய மகன்கள் 1999 இல் நிறுவனம் மூடப்படும்வரை அவரின் பணியைத் தொடர்ந்தனர். 1972 இல் இந்தியாவில் காட்டுயிர் பாதுகாப்பு சட்டம் வந்த பிறகு வேட்டையாடுதல் தடை செய்யப்பட்டக் காரணத்தால் இவர்களுக்கு போதிய வேலை இல்லாத காரணத்தால் நிறுவனம் மூடப்பட்டது.

வான் இஞ்சென் & வான் இஞ்சென், சர்வதேச பிரபுக்களுக்கும், இந்தியாவின் மகாராஜாகளுக்கும் மிக அதிகளவில் பணியாற்றினார். அவர்களது வேட்டை கோப்பைகளான பாடம் செய்யப்பட்ட தலைகள் உலகின் பல இடங்களில் மிகச்சிறந்த அழகுடன் பாதுகாக்கப்பட்டுவருகின்றன.

மேற்கோள்கள்
-----------

* Morris, Pat A. (2006). *Van Ingen & Van Ingen: Artists in Taxidermy*. MPM Publishing Ascot. பன்னாட்டுத் தரப்புத்தக எண்:0-9545596-3-0.
* Morris, Pat A. (2006). *A History of Taxidermy: Art, science and bad taste*. MPM Publishing Ascot. பன்னாட்டுத் தரப்புத்தக எண்:978-0-9564873-1-5.
**மழைப்பாடல்** 'வெண்முரசு' என்னும் தலைப்பில் ஜெயமோகன் எழுதிவரும் மகாபாரத புதின வரிசையின் இரண்டாவது புதினம். இது அம்பிகை அம்பாலிகை இருவருக்கும் திருதராஷ்டிரன், பாண்டு என்னும் மைந்தர்கள் பிறந்து அவர்கள் நடுவே அரசுரிமைப்போர் உருவாகி அவர்களுக்கு கௌரவர்களும் பாண்டவர்களும் பிறப்பது வரையிலான கதையைச் சொல்கிறது. இது முதன்மையாக மகாபாரதப்போருக்குக் காரணமாக அமைந்த பெண்களின் அக உலகைச் சொல்லும் படைப்பு

வரலாறு
------

வெண்முரசு என்ற பெயரில் மகாபாரதத்தை அடிப்படையாகக் கொண்டு ஜெயமோகன் எழுதத்தொடங்கிய புதினம், 2014 ஜனவரி ஒன்றாம்தேதி தொடங்கியது. அதன் முதல் நாவலான முதற்கனல் பிப்ரவரி 19 அன்று முடிவடைந்ததைத் தொடர்ந்து, பிப்ரவரி 24 அன்று மழைப்பாடல் என்ற பெயரில் அடுத்த நாவல் தொடங்கியது.

உள்ளடக்கம்
----------

மழைப்பாடல் முதன்மையாக மகாபாரதத்தில் வரும் பெண் கதாபாத்திரங்களின் கதை. சத்யவதி, அம்பிகை, அம்பாலிகை, குந்தி, காந்தாரி, சிவை என்னும் அரசகுலப்பெண்களின் வாழ்க்கையையும் அவர்களுக்கிடையே உருவான மோதலையும் நுட்பமான உளவியல் சிக்கல்களையும் விவரிக்கிறது. அதன் விளைவாக அஸ்தினபுரியின் அரசியலே எப்படி மாறியது என்று காட்டுகிறது. கூடவே இது மண்ணின் கதையும்கூட. காந்தார நாட்டின் பாலைவனம், யாதவர்களின் புல்வெளிகள், அஸ்தினபுரியின் நகரம், இமயமலை அடிவாரம் என பலவகையான நிலங்களை இது விவரிக்கிறது. அந்த நிலங்களுக்கிடையேயான போராக மகாபாரதத்தை காட்டுகிறது. அத்துடன் இது சூத்திர சாதியினர் ஒன்றுதிரண்டு சத்ரியர்களாக ஆவதற்கு முயல்வதையும் அதை ஒடுக்கமுயலும் சத்ரியர்களையும் காட்டி அந்தப் பூசலே மகாபாரதப் போராக ஆகியது என்று விவரிக்கிறது

வெளியீடு
--------

இப் புதினத்தை நற்றிணை பதிப்பகம் வெளியிட்டிருக்கிறது
வளிமண்டல அறிவியல்|  |
| வளிமண்டலவியல் |
| வளிமண்டல இயற்பியல்
வளிமண்டல இயக்கவியல் (பகுப்பு)
வளிமண்டல வேதியியல் (பகுப்பு) |
| வானிலையியல் |
| தட்பவெப்பம் (பகுப்பு) **·** (வலைவாசல்)
வெப்பவலயப் புயல் (பகுப்பு) |
| காலநிலையியல் |
| காலநிலை (பகுப்பு)
காலநிலை மாற்றம் (பகுப்பு)
புவி சூடாதல் (பகுப்பு) **·** (வலைவாசல்) |
| * பா
* உ
* தொ
 |

**வானிலையியல்** என்பது வளிமண்டலம் தொடர்பான அறிவியல் துறை ஆகும். இத்துறை தொடர்பான ஆய்வுகள் ஆயிரம் ஆண்டுகளுக்கு முற்பட்ட பழமையுடையவை எனினும், 18 ஆம் நூற்றாண்டு வரை குறிப்பிடத்தக்க முன்னேற்றம் எதுவும் ஏற்படவில்லை. 19 ஆம் நூற்றாண்டில் பல நாடுகளையும் தழுவிய கவனிப்பு வலையமைப்புக்கள் உருவானதோடு முக்கியமான முன்னேற்றங்கள் ஏற்பட்டன. 20 ஆம் நூற்றாண்டின் பிற்பகுதியில் கணனித் துறையில் ஏற்பட்ட வளர்ச்சிகளைத் தொடர்ந்து காலநிலை முன்னறிவிப்பில் பெரிய முன்னேற்றங்களைக் காண முடிந்தது.

வானிலையியல் தோற்றப்பாடுகள் என்பன, வானிலை அறிவியலுக்குத் தெளிவைக் கொடுப்பனவும், அந்த அறிவியலால் விளக்கப்படுவதுமான கவனிக்கத்தக்க வானிலை நிகழ்வுகள். இந்த நிகழ்வுகள், வளிமண்டலத்தில் காணப்படும் வெப்பநிலை, வளியமுக்கம், ஈரப்பதன் என்பவற்றாலும், அவற்றின் மாறல் வீதம், அவற்றிடையேயான இடைவினைகள், காலத்தோடு அவை மாறும் விதம் என்பவற்றாலும் கட்டுப்படுத்தப்படுகின்றன.

மேற்கோள்கள்
-----------

1. ↑  Wragg, David W. (1973). *A Dictionary of Aviation* (first ). Osprey. பக். 190. பன்னாட்டுத் தரப்புத்தக எண்:9780850451634. .
**சாந்தி** என்பது 1954 திசம்பர் மாதம் தொ. மு. சி. ரகுநாதனால் இந்திய ஒன்றியம், தமிழ்நாட்டின், திருநெல்வேலியில் துவக்கபட்டு, நடத்தப்பட்ட பொதுவுடமை சார்பு இலக்கிய சிற்றிதழ் ஆகும்.

  

> 'சொத்தைக் கருத்துக்களும் சொற்சிலம்பங்களும் மிகுந்த இலக்கியப் போலிகளை இனம் காட்டவும் வெள்ளிக்காசுக்கும் விதேசியச் சிறுமைக்கும் இதயத்தையே எடைபோட்டு விற்றுவிட்ட எழுத்துலகத் துரோகிகளை அம்பலப்படுத்தவும், நமது பண்பாட்டையும் பாஷைவளத்தையும் இழிவுபடுத்தும் நாசக் கற்பனைகளை வேரறுக்கவும், தெம்பும் திராணியும், இளமையும், புதுமையும் நிறைந்த இலக்கிய சிருஷ்டிகளை வரவேற்கவும் வளர்க்கவும் புனித சங்கல்பம் பூண்டு 'சாந்தி' தோன்றுகிறது' என்று முதல் இதழில் அறிவிக்கப்பட்டது.
> 
>

படைப்புகள்
----------

சாந்தியில் முற்போக்குச் சிறுகதைகளுக்கு முதலிடம் அளிக்கப்பட்டது. ரகுநாதன் நெஞ்சிலே இட்ட நெருப்பு என்றொரு தொடர்கதை எழுதினார். புதுமைப்பித்தன் கடிதங்கள் சில வெளியாயின. சாந்தியின் திருநெல்வேலியில் இயங்கிய நெல்லை முற்போக்கு எழுத்தாளர் சங்கம் நடத்திய சிறுகதைப் போட்டியில் 100 ரூபாய் பரிசு பெற்ற திரு.சுந்தர ராமசாமியின் தண்ணீர் சிறுகதை சாந்தியின் முதல் இதழில் வெளியானது. புதுமைப்பித்தன் நினைவுச் சிறுகதைப் போட்டி ஒன்றை 'சாந்தி' நடத்தியது. சுந்தர ராமசாமி, ப. சீனிவாசன், டி. செல்வராஜ் ஆகியோர் அடிக்கடி சிறுகதைகள் எழுதினார்கள். மலையாளச் சிறுகதைகள் பலவற்றை சுந்தர ராமசாமி தமிழாக்கமாக வெளிவந்தன. அப்பாஸ், கிருஷ்ணசந்தர், யஷ்பால், முல்கராஜ் ஆனந்த் முதலியோரின் இந்திச் சிறுகதைகளின் மொழிபெயர்ப்புகள் பெற்றன. நா. வானமாமலை, சாமி சிதம்பரம், எஸ். ராமகிருஷ்ணன் கட்டுரைகள் சாந்தியில் வெளியாயின. கட்டபொம்மு, மருதுபாண்டியர் போன்றோர் குறித்த நாட்டுப் பாடல்கள் குறித்து ரகுநாதன் விரிவான கட்டுரைகள் எழுதினார். தி. க. சி. புத்தக விமர்சனம் எழுதிவந்தார்.

1955 திசம்பரில் 'சாந்தி' யின் பன்னிரண்டாவது இதழ் ஆண்டு மலர் என்று வெளிவந்தது. இந்த மலர் இலக்கியத் தரமான கட்டுரைகள், கவிதைகளைக் கொண்டிருந்தது. ப. ஜீவானந்தம், நா. வானமாமலை, எஸ். ராமகிருஷ்ணன், சாமி சிதம்பரனார், க. கைலாசபதி, எச். எம். பி. மொஹிதீன் கட்டுரைகள்; சுந்தர ராமசாமி, வல்லிக்கண்ணன், டி. செல்வராஜ், அகிலன், கி. ரா. ரகுநாதன் கதைகள்; கே. சி. எஸ். அருணாசலம், குயிலன், திருச்சிற்றம் பலக் கவிராயர் கவிதைகள்; தி. க. சி. எழுதிய நாடகம்; இவற்றுடன், கதகளி பற்றி எஸ். சிதம்பரம் எழுதிய நீண்ட கட்டுரை இம்மலரின் உள்ளடக்கமாகத் திகழ்ந்தன.

நிறுத்தம்
---------

இரண்டாவது ஆண்டில் இரண்டே இதழ்கள்தான் வெளிவந்தன. 1965 ஏப்ரலில் சாந்தி நின்றுவிட்டது.

குறிப்புகள்
-----------

1. ↑  ச.தமிழ்ச்செல்வன். "தமிழ்ச் சிறுகதை வளர்ச்சிக்கு சாந்தி, தாமரை, செம்மலர் இதழ்களின் பங்களிப்பு". *www.keetru.com*. 2021-12-04 அன்று பார்க்கப்பட்டது.
2. ↑
3. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 59–63. 13 நவம்பர் 2021 அன்று பார்க்கப்பட்டது.
**கேசெக்ரெய்ன் எதிரொளிப்பான்** என்பது பொதுவாக தொடக்கநிலையில் குழிந்த எதிரொளிப்பானையும் பின்னிலையில் குவிந்த எதிரொளிப்பானையும் ஒருங்கே கொண்ட ஓரமைப்பு. பொதுவாக ஒளியியல் தொலைநோக்கியிலும், அலைக்கம்பத்திலும் பயன்படுத்தப்படுகிறது.

கேசெக்ரெய்ன் தொலைநோக்கியில் ஒளித்தடம்
சமச்சீர் கேசெக்ரெய்ன் அமைப்பில் இவ்விரு ஆடிகளும் ஒளியியல் அச்சில் நேர்படுத்தப்பட்டிருக்கும். தொடக்கநிலைக்குழியாடியின் நடுவே துளையொன்று அமைக்கப்பட்டிருக்கிறது. தொலைநோக்கியில், ஒளிக்கற்றையானது கண்ணருகுப்பகுதியை அடைய இத்துளை பயன்படுகிறது. அலைக்கம்பங்களில் மின்காந்தலைகள் ஏற்பானையடைய இத்துளை பயன்படுகிறது. சமச்சீரற்ற கேசெக்ரெய்ன் அமைப்பில் சமதள ஆடிகள்/எதிரொளிப்பான்கள் பயன்படுத்தப்பட்டு அமைப்பிற்கு வெளியே ஒளிக்கற்றை/அலைக்கற்றையானது குவிக்கப்படலாம்.

செம்மையான கேசெக்ரெய்ன் அமைப்பில் தொடக்கநிலை எதிரொளிப்பானாக குழிந்த பரவளைய எதிரொளிப்பானும் பின்னிலை எதிரொளிப்பானாக குவிந்த அதிபரவளைய எதிரொளிப்பானும் பயன்படுகின்றன. செயல்திறனை ஏற்றம் செய்யும்பொருட்டு புதுவித கேசெக்ரயின் அமைப்பில் முன்னிலை எதிரொளிப்பானாக குழிந்த அதிபரவளைய எதிரொளிப்பானானது பயன்படுத்தப்படுகிறது. அல்லது உருவாக்கச் சிக்கலை குறைக்கும் பொருட்டு சில அமைப்புகளில் கோளகமுகப்பு அல்லது நீள்கோளமுகப்பு எதிரொளிப்பான்கள் பயன்படுத்தப்படுகின்றன.

லாரென்ற் கேசெக்ரெய்ன் என்பவரின் இத் தொலைநோக்கி வடிவமைப்பானது 1672 எப்ரல் 25 அன்று "des sçavans" என்ற ஆய்விதழில் வெளிவந்தது. இதன் காரணமாகத்தான் இவ்வமைப்பு கேசக்ரெய்ன் வடிவமைப்பு என்றழைக்கப்படுகிறது. குவிந்தபரப்பை பின்னிலையில் பயன்படுத்தும் இதையொத்த வடிவமைப்புகள் எரியாடிகளைப்பற்றி சொல்லும் பொனவெஞ்சுரா கவலியரி இன் 1632 ஆம்-ஆண்டு எழுத்துகளிலும் மரின் மெர்சென்னெ இன் 1636 ஆம்-ஆண்டு எழுத்துகளிலும் உள்ளன. 1662 ஆம் ஆண்டு ஜேம்ஸ் க்ரெகோரி எதிரொளிப்பு தொலைநோக்கியை உருவாக்க முயன்றார், அச்சோதனைகளில் பின்னிலையில் குவியாடியைப் பயன்படுத்தும் கேசெக்ரயின் அமைப்புமிருந்தது.

மேற்கோள்கள்
-----------

1. ↑  "Diccionario de astronomía y geología. Las ciencias de la Tierra y del Espacio al alcance de todos. Cassegrain". AstroMía.
2. ↑  André Baranne and Françoise Launay, *Cassegrain: a famous unknown of instrumental astronomy*, Journal of Optics, 1997, vol. 28, no. 4, pp. 158-172(15)
3. ↑  Lo specchio ustorio, overo, Trattato delle settioni coniche
4. ↑  *Stargazer, the Life and Times of the Telescope*, by Fred Watson, p. 134
5. ↑  *Stargazer*, p. 115
6. ↑  *Stargazer*, pp. 123 and 132
**கேசர்பாய் சீர்சாகர்** (*Kesharbai Kshirsagar*)(1930-2006) என்பவர் இந்திய அரசியல்வாதியும் மூன்று முறை மக்களவை உறுப்பினராக இருந்தவரும் ஆவார்.

ஆரம்ப கால வாழ்க்கை
------------------

கேசர்பாய் புனே மாவட்டத்தில் உள்ள நிம்கான் மலுங்கி கிராமத்தில் 29 மார்ச் 1930-ல் பிறந்தார்

தொழில்
------

சமூகப் பணிகளுக்காக அறியப்பட்ட கேசர்பாய் 1962-ல் ராஜூரி கிராமத்தின் (பீடு) சர்பஞ்சாகவும், 1967-ல் ஊராட்சி மன்றத் தலைவராகவும் தேர்ந்தெடுக்கப்பட்டார். இவர் 1972-ல் மகாராட்டிர சட்டமன்றத்தில் இந்தியத் தேசிய காங்கிரசு அரசியல்வாதியாக சௌசலா தொகுதியின் சட்டமன்ற உறுப்பினராகப் பணியாற்றினார்.

1980ஆம் ஆண்டு நடைபெற்ற இந்திய பொதுத் தேர்தலின் போது பீடு மக்களவைத் தொகுதியிலிருந்து சசிர்சாகரை தனது அதிகாரப்பூர்வ வேட்பாளராக்கியது இந்தியத் தேசிய காங்கிரசு. இவர் 67,503 வாக்குகள் வித்தியாசத்தில் தனது நெருங்கிய போட்டியாளரைத் தோற்கடித்து, 7வது மக்களவை உறுப்பினரானார் (1980-84). இவர் 1984 மற்றும் 1991 ஆண்டுகளில் மீண்டும் மக்களவை உறுப்பினராகத் தேர்ந்தெடுக்கப்பட்டார். இவர் நாடாளுமன்ற உறுப்பினராக அலுவல் மொழிகள் உட்பட பல்வேறு நாடாளுமன்றக் குழுக்களில் பணியாற்றினார். பின்னர் சீர்சாகர் தேசியவாத காங்கிரசு கட்சியில் சேர்ந்தார்.

தனிப்பட்ட வாழ்க்கை
------------------

சீர்சாகர் தனது 15 வயதில், கேஷர்பாய் சோனாஜிராவ் சீர்சாகரை மணந்தார். இவர்களுக்கு 8 குழந்தைகள் இருந்தனர். இவர்களது மகன்களில் ஒருவரான ஜெய்தத் சீர்சாகர் ஆவார். இவர் அன்புடன் கேசர்காகு என்று அழைக்கப்பட்டார். சீர்சாகர் 2006-ல் உடல்நலக் குறைவு காரணமாக மருத்துவ மனை ஒன்றில் காலமானார்.

மேற்கோள்கள்
-----------

1. 1 2 3  "Members Bioprofile: Kshirsagar, Smt. Kesharbai". மக்களவை (இந்தியா). 25 November 2017 அன்று பார்க்கப்பட்டது.
2. ↑  "Statistical Reports on the General Elections, 1980 to the Seventh Lok Sabha" (PDF). இந்தியத் தேர்தல் ஆணையம். p. 275. 25 November 2017 அன்று பார்க்கப்பட்டது.
3. 1 2  United News of India (4 October 2006). "Ex-MP Kesharkaku Kshirsagar passes away". OneIndia.com. 25 November 2017 அன்று பார்க்கப்பட்டது.
4. ↑   *The New Political Elite*. .
**அகிவா ஜே. கோல்ட்ஸ்மேன்** (ஆங்கில மொழி: *Akiva J. Goldsman*) (பிறப்பு: சூலை 7, 1962) என்பவர் அமெரிக்க நாட்டு திரைப்பட இயக்குனர், திரைக்கதை ஆசிரியர் மற்றும் [[[திரைப்படத் தயாரிப்பாளர்]] ஆவார். இவர் பிரபலமான நாவல்களின் தழுவல்களை தயாரிப்பதில் பெயர் பெற்றவர்.

இவர் திரைக்கதை எழுத்தாளராக தி கிளையண்ட் (1994), பேட்மேன் பெரெவர் (1995), பேட்மேன் & ராபின் (1997), ஐ ரோபோ (2004), சிண்ட்ரெல்லா மேன் (2005) மற்றும் ஐ ஆம் லெஜண்ட் (2007) போன்ற பல திரைப்படங்களில் பணிபுரிந்துள்ளார். இவர் 2002 ஆம் ஆண்டில் சிறந்த தழுவல் திரைக்கதைக்கான விருதையும், 2001 ஆம் ஆண்டு வெளியான எ பியூட்டிஃபுல் மைன்டு திரைப்படத்திற்கான சிறந்த திரைக்கதைக்கான கோல்டன் குளோப் விருதையும் பெற்றார், இது சிறந்த படத்திற்கான அகாதமி விருதையும் வென்றது. பின்னர் இவர் 2006 இல் மீண்டும் எ பியூட்டிஃபுல் மைன்டு இயக்குநரான ரான் ஹவர்டு உடன் இணைந்து டான் பிரவின் நாவலான த டா வின்சி கோட் என்ற நாவலை படமாக்கினார்கள். அதை தொடர்ந்து இவர் 2009 ஆம் ஆண்டின் தொடர்ச்சியான ஏஞ்சல்ஸ் அண்ட் டெமான்ஸ் என்ற படத்திற்காக திரைக்கதையையும் எழுதினார்.

இவர் 2018 ஆம் ஆண்டு முதல் டிசி காமிக்ஸ் தொலைக்காட்சித் தொடரான டைட்டன்சு மற்றும் பாரமவுண்ட் பிளஸ் தொடரான இசுடார் இட்ரெக்: பிகார்ட் மற்றும் அதன் தொடரிசியான இசுடார் இட்ரெக்: தி நெக்ஸ்ட் ஜெனரேஷன் மற்றும் இசுடார் இட்ரெக்: நெமசிசு ஆகியவற்றை இணைந்து உருவாக்குவதற்கு பெயர் பெற்றவர்.

மேற்கோள்கள்
-----------

1. ↑  McNary, Dave (July 12, 2017). "Akiva Goldsman Signs First-Look Deal With Paramount, Leaves Warner Bros.". *Variety*. .
2. ↑  Sperling, Nicole (2021-08-01). "Can Paramount+ Succeed? One Producer Hopes to Make It So." (in en-US). *The New York Times*. .

வெளியிணைப்புகள்
---------------

* ஐ.எம்.டி.பி இணையத்தளத்தில் அகிவா கோல்ட்ஸ்மேன்
**வெப்ப இயக்கவியலின் மூன்றாம் விதி**யானது, வெப்ப இயக்கவியல் சமநிலையில் உள்ள மூடிய அமைப்புகளின் பண்புகள் குறித்துப் பின்வருமாறு கூறுகிறது:

"ஒரு அமைப்பின் சிதறமானது அதன் வெப்பநிலையானது தனிச்சுழி வெப்பநிலையை நெருங்கும் போது ஒரு மாறாத மதிப்பை நெருங்குகிறது."

இந்த மாறா மதிப்பானது மூடிய அமைப்பை அடையாளப்படுத்தும் வேறு எந்தக் காரணிகளையும், (அழுத்தம் அல்லது பயனுறு காந்தப்புலம் போன்ற) சார்ந்திருக்காது. தனிச்சுழி வெப்பநிலையில் அமைப்பானது குறைந்தபட்ச சாத்தியமான ஆற்றல் நிலையில் இருக்கும். சிதறமானது பல அளவிடத்தக்கச் சிறிய நிலைகளோடு தொடர்புடையதாகவும், ஒரே ஒரு குறைவான ஆற்றலை உடைய தனித்த நிலையைக் கொண்டும் இருக்கும். அம்மாதிரியான நேர்வில், தனிச்சுழி வெப்பநிலையில் சிதறத்தின் மதிப்பும் தனிச்சுழி மதிப்பைப் பெற்றிருக்கும். ஒரு அமைப்பானது நன்கு வரையறுக்கப்பட்ட ஒரு ஒழுங்கமைப்பைக் கொண்டிராவிட்டால் (உதாரணமாக, கண்ணாடியைப் போன்ற ஒழுங்கமைப்பைக் கொண்டிருந்தால்), அமைப்பின் வெப்பநிலையானது மிகவும் குறைந்த அளவிற்குக் கொண்டு செல்லப்படும் போது, குறைந்த பட்ச ஆற்றல் மட்டங்களின் காரணமாகவோ அல்லது அமைப்பானது சிறும மதிப்பாயிராத ஆற்றலைக் கொண்டுள்ள அமைப்பாக்கத்திற்குள் அடைபட்டுப்போனதாலோ, குறிப்பிடத்தக்க சிதறமானது எஞ்சியிருக்கக் கூடும். அந்த நிலையான மதிப்பானது, அமைப்பின் எஞ்சியிருக்கும் சிதறம் என்று அழைக்கப்படுகிறது.

வரலாறு
------

வெப்ப இயக்கவியலின் மூன்றாவது விதியானது வால்தர் நெர்ன்ஸ்ட் என்பவரால் 1906 ஆம் ஆண்டிற்கும் 1912 ஆம் ஆண்டிற்கும் இடைப்பட்ட காலத்தில் வளர்த்தெடுக்கப்பட்டது. இதன் காரணமாகவே, இந்த விதியானது நெர்ன்ஸ்ட் தேற்றம் அல்லது நெர்ன்ஸ்ட் எடுகோள் என அழைக்கப்படுகிறது. 1912 ஆம் ஆண்டு, நெர்ன்ஸ்ட் தனது கோட்பாட்டைப் பின்வருமாறு தெரிவித்தார்.

"எந்தவொரு செயல்முறையாலும், ஒரு குறிப்பிட்ட படிநிலைகளில், T = 0 என்ற சம வெப்பநிலைக் கோட்டிற்கு அழைத்துச் செல்வது சாத்தியமற்றதாகும்."

விளக்கம்
--------

எளிய வார்த்தைகளில் வெப்ப இயக்கவியலின் மூன்றாவது இயக்கவியல் விதியைச் சொல்ல வேண்டுமென்றால், "தனிச்சுழி வெப்பநிலையை நெருங்க நெருங்க, ஒரு தூய பொருளின் தூய படிகத்தின் சிதறமானது சுழியை நெருங்குகிறது" எனலாம்.

மேற்கோள்கள்
-----------

1. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
[*தொடர்பிழந்த இணைப்பு*]
2. ↑  Kittel and Kroemer, *Thermal Physics* (2nd ed.), page 49.
எண்ணிம கறுப்பு வெள்ளை ஒளிப்படத் தகடுகளில் இருந்து, சிவப்பு, நீல நிறங்களிலான வானியல் வடிகட்டிகளூடாக பதிவு செய்யப்பட்ட ஓரியனின் பட்டியின் படம். தகடுகள் 1987க்கும் 1991க்கும் இடையில் சாமுவேல் ஆசுச்சின் தொலைநோக்கியைப் பயன்படுத்தி எடுக்கப்பட்டது.
**வானொளிப்படவியல்** (Astrophotography) என்பது, வானியல் பொருட்கள், இரவு வானின் பரந்த பரப்புக்கள் ஆகியவற்றின் படங்களைப் பதிவு செய்வதற்கான ஒரு சிறப்புவகை ஒளிப்படவியல் ஆகும். வானியல் பொருளொன்றின் (நிலவு) முதல் ஒளிப்படம் முதன் முதலாக 1840ல் எடுக்கப்பட்டது. ஆனாலும், 19 ஆம் நூற்றாண்டின் பிற்பகுதிவரை விபரமான வானொளிப்படங்களை எடுப்பதற்கான தொழில்நுட்ப வளர்ச்சிகள் ஏற்பட்டிருக்கவில்லை. நிலவு, சூரியன், கோள்கள் போன்ற வானியல் பொருட்களின் விபரங்களை ஒளிப்படங்களாகப் பதிவு செய்வதற்குப் புறம்பாக, வானொளிப்படவியல், மங்கலான விண்மீன்கள், விண்மீன் படலங்கள் (நெபுலாக்கள்), விண்மீன் கூட்டங்கள் போன்ற பொருட்களைப் படம் எடுப்பதற்கும் உதவுகின்றது. இது நீண்ட நேரத் திறந்தநிலை வசதி கொண்ட ஒளிப்படக் கருவிகள் மூலம் எடுக்கப்படுகின்றன.

தொழில்முறை வானியல் ஆய்வுத் துறையில் ஒளிப்படவியல் புரட்சிகரமான மாற்றங்களை ஏற்படுத்தியுள்ளது. நீண்ட நேரத் திறந்தநிலைப் பதிவுகள் மூலம், வெறும் கண்களுக்குப் புலப்படாத இலட்சக்கணக்கான புதிய விண்மீன்களையும், நெபுலாக்களையும் பதிவுசெய்ய முடிந்தது. அளவில் பெரிதாகிக் கொண்டே சென்ற சிறப்பு ஒளியியல் தொலைநோக்கிகள் உருவாக்கப்பட்டன. இவை ஒளிப்படத் தகடுகளில் ஒளியைப் பெற்றுப் பதிவு செய்வதற்காக வடிவமைக்கப்பட்ட பெரிய ஒளிப்படக் கருவிகள் எனலாம். தொடக்ககால வானாய்விலும், விண்மீன் வகைப்படுத்தலிலும், நேரடி வானொளிப்படவியலுக்குப் பெரும் பங்கு இருந்தது. காலப்போக்கில், இது குறிப்பிட்ட அறிவியல் ஆய்வுத் தேவைகளுக்காக, ஒளிப்படத் தகடுகள், வானியல் மி.இ.க ஒளிப்படக்கருவிகள் உள்ளிட்ட பலவகை உணரிகளுடன் வடிவமைக்கப்பட்ட சிக்கலான கருவிகளுக்கும் தொழில்நுட்பங்களுக்கும் இடம்விட்டு ஒதுங்கிக்கொண்டது.

மேற்கோள்கள்
-----------

1. ↑  David Malin, Dennis Di Cicco; Astrophotography பரணிடப்பட்டது 2017-05-29 at the வந்தவழி இயந்திரம் - The Amateur Connection, The Roles of Photography in Professional Astronomy, Challenges and Changes
**பணக்காரத் தந்தை ஏழைத் தந்தை** (ரிச் டேட் புவர் டேட், *Rich Dad Poor Dad*) ராபர்ட் கியோசாகி மற்றும் ஷரோன் லேச்ட்டர் இணைந்து எழுதிய ஒரு சுய உதவி நிதி நூல். இந்தப் புத்தகம் முதலீடு, நிலைச்சொத்து (ரியல் எஸ்டேட்), சொந்தமாக தொழில் செய்தல் மற்றும் நிதி பாதுகாப்பு உத்திகள் மூலம் ஒருவர் நிதி சுதந்திரம் அடைவது பற்றி விளக்குகிறது. இந்தப் புத்தகம் தற்போது தமிழில் கண்ணதாசன் பதிப்பகத்தால் பணம் புரிந்தவன் என்ற தலைப்பில் வெளியிடப்பட்டுள்ளது.

சுருக்கம்
---------

கியோசாகி, ஹவாயில் வளர்ந்த விதம் மற்றும் கல்வி பெற்றுக் கொண்ட தன்மை ஆகியவற்றை அடிப்படையாகக் கொண்டே இந்தப் புத்தகம் பேசுகிறது. இரண்டு வேறுபட்ட வாழ்க்கைப் பின்னணிகளைக் கொண்ட மனிதர்கள் பணம், வாழ்க்கை, வேலை என்ற விடயங்களை கையாண்ட முறைகளும் அந்த முறைகள் கியோசாகியின் வாழ்க்கையின் முக்கியமான தீர்மானங்களை எடுப்பதில் எவ்வாறு ஆதிக்கம் செலுத்தின என்பவற்றை விபரமாக இந்நூல் விபரிக்கிறது.

புத்தகத்தில் காணப்படும் தலைப்புகளில் சில வருமாறு:

* நிதி பற்றிய அறிவின் பெறுமதி
* நிறுவனங்கள் செலவழித்ததன் பின்னரே வரிகளை செலுத்துகின்றனர், அதேவேளை தனிநபர்கள் முதலில் கட்டாயம் வரியைச் செலுத்த வேண்டும்.
* நிறுவனங்கள் எனப்படுபவை, அனைவரும் பயன்படுத்தக்கூடிய செயற்கையான அமைப்புகள், ஆனாலும் ஏழைகள் அதை எப்படி பயன்படுத்தலாம் என தெரியாதவர்கள்.

கியோசாகி மற்றும் லேச்ட்டர் ஆகியோரின் கருத்துக்களின் படி, உங்கள் சொத்துகளிலிருந்து வருமானம் எத்தனை நாள்களுக்கு உங்கள் வாழ்வாதாரமாக இருக்க முடியுமென்பதைக் கொண்டே உங்கள் செல்வம் அளவிடப்படும் என்பதாகும். உங்களின் மாதாந்த வருமானம், உங்களின் மாதாந்த செலவை மிஞ்சுகின்ற போதே, செல்வம் அளவிடப்படுவது எனப்படுவது, நிதி நிலைமைகளில் நீங்கள் தன்னிறைவு அடைதல் சாத்தியமாகும். இந்த நூலில் வருகின்ற கதாபாத்திரங்களான இரு தந்தைகளும் தங்கள் மகன்களுக்கு இந்த விடயங்களை கற்பிக்க வெவ்வேறான வழிமுறைகளைக் கையாண்டனர்.
வான் உச்சி தொலைநோக்கி
1898 ல் உருவாக்கப்பட்ட வானியல்சார் மற்றும் வான் உச்சி தொலைநோக்கி
**வான் உச்சி தொலைநோக்கி** (**zenith telescope**) என்பது தொலைநோக்கியின் ஒரு வகையாகும். நேராக வான் உச்சியை நோக்கியோ அல்லது வான் உச்சிக்கு அருகிலோ பார்க்க உதவும் வகையில் இத் தொலைநோக்கி வடிவமைக்கப்பட்டுள்ளது. இது, நட்சத்திரங்களின் நிலையைத் துல்லியமாக நோக்கிடவும், பொதுவாக தொலைநோக்கிகளை எளிமையாக நிறுவிடவும் அல்லது இரண்டிற்கும் உதவுகிறது.

செம்மையான (classic) வான் உச்சி தொலைநோக்கியானது மட்டமாக்கும் திருகுகளைக்கொண்டு நிறுத்தப்பட்ட கிடை-குத்துத் அச்சமைப்பினைக் (altazimuth mount) கொண்டுள்ளது. தொலைநோக்கியானது மிகவும் துல்லியமான நிலைகளையும், கண்ணருகு வில்லையுடன் (eyepiece) இணைக்கப்பட்ட திருகு அளவியும் கொண்டது. வான் உச்சி தூரங்களிலுள்ள சிறிய மாற்றங்களை அளக்கவும், வானியல் சார் அட்சரேகைகளைக் கண்டறியவும் உதவுகிறது.

மான்யுமெண்ட் டு தி கிரேட் ஃபையர் ஆஃப் லண்டன் (Monument to the Great Fire of London) என்ற இடத்திலுள்ள வான் உச்சி தொலைநோக்கிகளும், 1980 ல் வடதுருவத்தில் நிறுவப்பட்ட மிகவும் துல்லியமான வான் உச்சி தொலைநோக்கிகளும் சில வான் உச்சி தொலைநோக்கிகளின் வகைகள் ஆகும். நாசா சுற்றுப்பாதை சிதைபொருள் வானாய்வக (NASA Orbital Debris Observatory) வான் உச்சி தொலைநோக்கி மற்றும் 6 மீட்டர் விட்டம் கொண்ட பெரிய வான் உச்சி தொலைநோக்கி (Large Zenith Telescope) ஆகியவை வான் உச்சி தொலைநோக்கிகளுக்கு சில உதாரணங்கள். இவ்வகை தொலைநோக்கிகளில் திரவ ஆடிகள் பயன்படுத்தப்படுகின்றது.

மேலும் பார்க்க
--------------

* தொலைநோக்கி

மேற்கோள்கள்
-----------

1. ↑  1911encyclopedia.org,Geodesy பரணிடப்பட்டது சூலை 25, 2008 at the வந்தவழி இயந்திரம்
2. ↑  Cabanac, Rémi A.; Borra, Ermanno F.; Beauchemin, Mario (1998). "A Search for Peculiar Objects with the NASA Orbital Debris Observatory 3 Meter Liquid Mirror Telescope". *The Astrophysical Journal* **509**: 309. doi:10.1086/306488. Bibcode: 1998astro.ph..4267C.

வெளியிணைப்புகள்
---------------

* Zenith Sector by John Bird
**அகிலம் ஒன்று** என்பது 17 பாகங்கள் கொண்ட அகிலத்திரட்டு அம்மானை என்ற நூலின் முதலாவது பாகமாகும். இது அய்யாவழியின் சமய நூல் ஆகும். இதில் முதல் பகுதியான காப்பு, தெட்சணம் குறித்து விளக்குகிறது. மேலும் ஆதி உலகத்தின் அரசியல் மற்றும் சமூகவியல் சூழ்நிலைகள் குறித்து எழுதப்பட்டுள்ளது.

காப்பு
------

ஒரு நூலை எழுதுவதற்கு முன்பாக தன்னையே இறைக்கு அர்ப்பணிப்பதை காப்பு என்று கூறுவர். தமிழில் சங்க காலப் படைப்புகள் பெரும்பாலும் காப்பு என்ற பகுதியை கொண்டு துவங்கும். கலியன் பூமிக்கு வந்ததால், உலகை காத்து ஆட்சிபுரிய, கடவுள் சான்றோர்களை உருவாக்கியதாகவும், அதை கடவுள் சொல்ல தானே கேட்டதாகவும் நூலின் ஆசிரியர் இந்தப் பகுதியில் கூறியிருக்கிறார்.

நூற்சுருக்கம்
-------------

அகிலத்தின் ஆதி முதல் அந்தம் வரை நடைபெறும் நிகழ்வுகளை தொகுப்பாக இந்தப் பகுதியில் எழுதப்பட்டுள்ளது. வைகுண்ட அவதாரம் குறித்தும் சில தகவல்கள் இந்த பகுதியில் குறிக்கப்பட்டுள்ளன. நூலாசிரியரின் மனதில் கடவுள் ஆட்கொள்ளுதல் பற்றியும், அடியெடுத்தருளுதல் பற்றியும் இந்தப் பகுதியில் இடம் பெற்றிருக்கின்றன.

நூலின் பயன்
-----------

இதை படிப்போருக்கு முழு தன்னிறைவு கிடைக்கும் என்றும், இதை தூற்றுவோர்களுக்கு நரகம் வாய்க்கும் என்றும் நூலின் பயனாக இதில் எழுதப்பட்டுள்ளது.

தெட்சணத்தின் புதுமை
-------------------

தெட்சணத்தில், கலியுகத்திற்கு முன்பு சான்றோர்கள் தோன்றினார்கள் என்றும் அதுவே ஆரம்பகால மனித நாகரீகம் என்றும் அகிலத்தில் விளக்கப்பட்டிருக்கிறது. சமூகவியல், இறையியல் மற்றும் பல புதுமைகள் குறித்து இப்பகுதியில் ஆழமாக விளக்கப்பட்டிருக்கிறது.

ஆட்சியின் நீதி
--------------

தெட்சணத்தின் அரசன் சோழன் தனது சிறுவயதில் ஆட்சி செய்த முறை குறித்தும், ஓர் அரசன் தன் நாட்டை தர்மத்துடன் எவ்வாறு ஆட்சி செய்ய வேண்டும் என்ற முறை குறித்தும் இப்பகுதியில் விளக்கப்பட்டிருக்கிறது.

இறைநீதி
-------

இறை குறித்து மக்களின் எண்ணம், மேலும் அக்காலத்தின் இறை நல்லிணக்கம் மற்றும் இறை அருள் பெறும் வழிமுறை குறித்தும் இப்பகுதியில் விளக்கப்பட்டிருக்கிறது.

மனித நீதி
---------

மனித தர்மம் குறித்தும் இயற்கையுடன் ஒத்து வாழும் வழி முறை குறித்தும் இப்பகுதியில் விளக்கப்பட்டிருக்கிறது.

சாதி ஒற்றுமை
------------

பல சாதிகளாய் மனிதன் பிரிந்து வாழ்ந்தாலும் சாதியை ஒரு வகைப்பாடாய் மற்றும் கருதி, வெறுப்பற்ற மனநிலையோடு ஒரு சாதியாய் மனிதன் வாழ்ந்தான் என்று ஆதிகால சாதி அமைப்பு குறித்து இப்பகுதியில் விளக்கப்பட்டுள்ளது.

நீடிய யுகம்
-----------

நீடிய யுகம் முதல் யுகமாகும். அந்த காலகட்டத்தில், இறையும் மனிதனும் எந்த இடையூறும் இன்றி செழிப்பாக இருந்தனர். ஊழியமும் சாதி வேறுபாடும் இல்லாமல் ஒரே குடும்பமாய் மனிதகுலம் ஒற்றுமையாக வாழ்ந்தது. 14 உலகிலும் பூமியிலும் அனைத்து ஜீவராசிகளுக்கும் இடையே நல்லிணக்கம் இருந்ததாகவும் தீமையை பற்றிய பயம் இல்லை என்றும், மேலும் இந்த யுகத்தில் அரசன் நேர்மையாக இருந்து மக்களிடம் வரி வசூல் செய்யாமல் ஆட்சி புரிந்ததாகவும் விளக்கப்பட்டுள்ளது.

மேற்கோள்கள்
-----------

* அரிசுந்தர மணி (2002), அகிலத்திரட்டு அம்மானை பாராயண உரை, 2002 வைகுண்டர் திருக்குடும்பம் பப்பிளிகேஷன்ஸ்,
* ஜி. பேட்ரிக் (2003), மெட்ராஸ் பல்கலைக்கழகம்,
* என். விவேகானந்தன் (2003), அகிலத்திரட்டு அம்மானை மூலமும் உறையும் (பகுதி 2), விவேகானந்தா பப்பிளிகேஷன்ஸ்,
* மணி பாரதி (2003), அகிலத்திரட்டு அம்மானை விளக்க உரை (பகுதி 2)
**செனகல் ஆறு** (*Senegal River*, அரபு மொழி: نهر السنغال‎ , பிரெஞ்சு மொழி : Fleuve Sénégal ) என்பது மேற்கு ஆப்பிரிக்காவில் பாயும் 1,086 km (675 mi) நீளமுள்ள ஆறாகும். இது செனிகல் மற்றும் மூரித்தானியா நாடுகளுக்கு இடையேயான எல்லையாகவும் உள்ள நீண்ட ஆறு ஆகும்.

நிலவியல்
--------

செனகலின் ஆற்றுத் தலைப்பகுதியானது செமெஃப் (பக்கோய்) மற்றும் பாஃபிங் ஆறுகள் ஆகும், இவை இரண்டும் கினியாவில் உருவாகின்றன; இவை மாலியில் இவை உள்ள பாஃபூலாபேயில் ஒன்றாக இணையுமுன்னர் கினியா - மாலி எல்லையின் ஒரு பகுதியாகவும் அமைகின்றன. அங்கிருந்து, செனகல் ஆறானது மேற்கிலும் பின்னர் வடக்கில் கலூகோவிற்கு அருகிலுள்ள தலாரி மலையிடுக்கு ஊடாகவும் செல்கிறது. கவுனா அருவி ஊடாக பாய்கிறது. பின்னர் கோயிம்பின் ஆற்றை தன்னோடு இணைத்துக் கொண்டு கெயஸ் நகரத்தைக் கடந்து மெதுவாக பாய்கிறது. பின்னர் கராகோரோ ஆற்றுடன் ஒன்றாகப் பாய்ந்த பிறகு, இது மாலி-மவுரித்தேனிய எல்லையில் பேக்கல் வரை சில பத்து கிலோமீட்டர் தூரத்திற்கு நீடிக்கிறது, அங்கு அது கினியாவிலும் அங்கு நீர் வளத்தை பெறும் ஃபாலேம் ஆற்றுடன் சேர்ந்து பாய்கிறது, பின்னர் கினியாவில் அதன் ஒரு சிறிய பகுதியில் பாய்கிறது கினியா-மாலி எல்லைப்புறம் செனகல்-மாலி எல்லையை பேக்கல் வரை காணலாம். பின்னர் செனகலின் வடக்கில் அரை வறண்ட நிலத்தின் வழியாக மேலும் பாய்ந்து மவுரித்தேனியாவின் எல்லையை உருவாக்கி அட்லாண்டிக் கடலில் கலக்கிறது. கைடியியில் இது மவுரித்தேனியா இருந்து பாயும் கோர்கோலை ஆற்றை தன்னுடன் சேர்த்துக் கொள்கிறது. பின்னர் போகுஸ் வழியாக பாயும் இது ரிச்சர்ட் டோல் நகரத்தை அடைகிறது, அங்கு உள்நாட்டு செனகலின் லாக் டி கியர்ஸ் ஏரியில் இருந்து வரும் ஃபெர்லோவுடன் இணைகிறது. இது ரோசோ வழியாகச் சென்று, அதன் முகத்துவாரத்தை நெருங்குகிறது, செயிண்ட் லூயிஸ் நகரம் அமைந்துள்ள செனகல் தீவைச் சுற்றி, பின்னர் தெற்கு நோக்கி திரும்புகிறது. இது அட்லாண்டிக் பெருங்கடலில் இருந்து லாங்கு டி பார்பரி எனப்படும் சிறிய மணல் தீபகற்ப நிலப்பகுதியால் இது கடலுக்குள் சென்று சேருவதற்கு முன்பு பிரிக்கிறது. 

இந்த ஆறு அதன் பாதையில் இரண்டு பெரிய அணைகளைக் கொண்டுள்ளது. அவை மாலியில் உள்ள பல்நோக்கு மனந்தலி அணை மற்றும் மவுரித்தேனியா-செனகல் எல்லையில் உள்ள மாகா-டயமா அணை போன்றவை ஆகும். மாகா-டயமா அணையானது கடலுக்கு கடையின் அருகே உள்ளதால், உப்பு நீர் மேல்நோக்கி வருவதைத் தடுக்கிறது. மனந்தாலி மற்றும் மக்கா-டயமா இடையே ஃபெலோ நீர்மின் நிலையம் உள்ளது, இது முதலில் 1927 இல் கட்டி முடிக்கப்பட்டு அதன் கலிங்கு பயன்பாட்டுக்கு வந்தது. இந்த மின் நிலையம் 2014 இல் மறுசீரைமைக்கப்பட்டது. 2013 ஆம் ஆண்டில், கொய்னா அருவியில் ஃபெலோவின் அப்ஸ்ட்ரீமில் உள்ள கொய்னா நீர் மின் நிலையத்தின் கட்டுமானம் தொடங்கியது. 

செனகல் ஆறானது 270,000 கிமீ 2 வடிநிலப் படுகை , 680 மீ 3 / வி சராசரி ஓட்டம்   மற்றும் ஆண்டு நீர் வெளியேற்றமானது 21.5   கிமீ 3 ஆகும்.   இந்த ஆற்றின் முக்கியமான துணை ஆறுகளாக ஃபாலேமி ஆறு, கரகோரோ ஆறு மற்றும் கோர்கோல் ஆறு போன்றவை உள்ளன.

குறிப்புகள்
-----------

1. ↑  *SENEGAL-HYCOS: Renforcement des capacités nationales et régionales d’observation, transmission et traitement de données pour contribuer au développement durable du bassin du Fleuve Sénégal (Document de projet préliminaire)* (PDF) (French), Système Mondial d’Observation du Cycle Hydrologique (WHYCOS), 2007, 28 December 2013 அன்று மூலம் (PDF) பரணிடப்பட்டதுCS1 maint: Unrecognized language (link).
2. ↑  UNH/GRDC Composite Runoff Fields V 1.0 data for Dagana.

வெளி இணைப்புகள்
---------------

* செனகலின் ஹைட்ராலஜி ( பவர்பாயிண்ட் விளக்கக்காட்சி)
வெப்ப இயக்கவியலில், **வெப்ப ஆற்றல்** என்பது ஓர் அமைப்பில், அதன் வெப்ப இயக்கவியல் சமநிலைக்கு ஏற்ப இருக்கும் அக ஆற்றலைக் குறிக்கும். இயற்பியலிலோ அல்லது வெப்ப இயக்கவியலிலோ இதனைத் திட்டவட்டமாக வரைவிலக்கணப்படுத்த முடியாமல் இருப்பதற்குக் காரணம் வெப்பநிலையில் மாற்றம் ஏற்படாமலேயே அக ஆற்றலில் மாறுதல் நிகழலாம் என்பதுடன், அக ஆற்றலின் எந்தப் பகுதி வெப்பத்தால் நிகழ்வது என்பதை முடிவு செய்ய முடியாமல் இருப்பதுமாகும். ஒரு அமைப்பை அல்லது பொருளைச் சூடுபடுத்தும்போதோ குளிர்விக்கும்போதோ அதன் வெப்பநிலைக்கு ஏற்ப வெப்ப ஆற்றலும் மாறுபடும். ஒரு பொருளின் வெப்பம் (இயக்கவியல்) மாறும்போது அது வெப்ப ஆற்றல் என்று சொல்லப் படுகிறது.

வெப்பம் என்பது வேறுபட்ட வெப்பநிலைகளைக் கொண்டிருக்கும், ஒரு அமைப்புக்கும், அதன் சுற்றுச்சூழலுக்கும் இடையில், அவற்றுக்கிடையே இருக்கும் எல்லையின் இரு பக்கங்களுக்குமிடையில் காணப்படும் வெப்பநிலை வேறுபாட்டால் ஏற்படக்கூடிய ஆற்றல் நிலைமாற்றம் ஆகும்.

அடிப்படை அளவில், ஒரு பொருளின் அணு, மூலக்கூறு நகர்ச்சியால் உண்டாகும் இயக்க ஆற்றலின் ஒரு வகையே வெப்ப ஆற்றல் என்பது.

மேற்கோள்கள்
-----------

1. ↑  "Thermal energy". Encyclopædia Britannica. 2016-04-14 அன்று மூலம் பரணிடப்பட்டது. ஏப்ரல் 17, 2017 அன்று பார்க்கப்பட்டது.
2. ↑  Thomas W. Leland, Jr. "Basic Principles of Classical and Statistical Thermodynamics" (PDF). Department of Chemical Engineering, University of Illinois at Chicago. pp. 15, Heat and Thermal Energy. ஏப்ரல் 17, 2017 அன்று பார்க்கப்பட்டது.

மேலும் படிக்க
-------------

வெப்பத்தின் பருமச்சுருக்கம்தான் துகள் அணு மூபே*நேநேநோப*லக்கூறு மற்றும் திட திரவ வாயுத்தொகுப்புகளால் ஆன 
பொருள் நிலைகள் ஆகும். எனவே பொருளாய் ஆனது வெப்பம். பொருளுக்குள் விரவி பரவி இருப்பது வெப்ப ஆற்றல் ஆகும்.

* வெப்ப இயக்கவியல்
வெப்ப இயக்கவியலில், வெப்ப ரீதியாக தனிமைப்படுத்தப்பட்ட அமைப்பு அதன் சுற்றுச்சூழலுடன் எந்த வெகுஜன அல்லது வெப்ப ஆற்றலையும் பரிமாறிக்கொள்ள முடியாது. வேலை ஆற்றலின் பரிமாற்றம் காரணமாக வெப்ப ரீதியாக தனிமைப்படுத்தப்பட்ட அமைப்பின் உள் ஆற்றல் மாறலாம். வெப்ப ரீதியாக தனிமைப்படுத்தப்பட்ட அமைப்பின் என்ட்ரோபி சமநிலையில் இல்லாவிட்டால் காலப்போக்கில் அதிகரிக்கும். ஆனால் அது சமநிலையில் இருக்கும் வரை, அதன் என்ட்ரோபி அதிகபட்ச மற்றும் நிலையான மதிப்பில் இருக்கும் மற்றும் அமைப்பு எவ்வளவு வேலை ஆற்றலாக இருந்தாலும் அதன் சூழலுடன் பரிமாற்றம் மாறாது. இந்த நிலையான என்ட்ரோபியை பராமரிக்க, சுற்றுச்சூழலுடன் வேலை ஆற்றலின் எந்தவொரு பரிமாற்றமும், செயல்முறையின் போது அமைப்பு அடிப்படையில் சமநிலையில் இருப்பதை உறுதி செய்வதற்காக இயற்கையில் அரை-நிலையானதாக இருக்க வேண்டும்.

வெப்ப ரீதியாக தனிமைப்படுத்தப்பட்ட அமைப்புக்கு எதிரானது வெப்ப ரீதியாக திறந்த அமைப்பாகும். இது வெப்ப ஆற்றல் மற்றும் என்ட்ரோபியை மாற்ற அனுமதிக்கிறது. வெப்பத் திறந்த அமைப்புகள், திறந்த அமைப்பின் எல்லையின் தன்மையைப் பொறுத்து, அவை சமநிலைப்படுத்தும் விகிதத்தில் மாறுபடலாம். சமநிலையில், வெப்பமாக திறந்த எல்லையின் இருபுறமும் வெப்பநிலை சமமாக இருக்கும். சமநிலையில், வெப்பமாக தனிமைப்படுத்தும் எல்லை மட்டுமே வெப்பநிலை வேறுபாட்டை ஆதரிக்கும்.

மேற்கோள்கள்
-----------

1. ↑  Lemons, Don S. (2008). *Mere Thermodynamics*. JHU Press. பக். 68. பன்னாட்டுத் தரப்புத்தக எண்:9780801890154.. பார்த்த நாள்: 2012-12-11.
**இருப்பு வைப்புத் தேவை**  அல்லது **பண இருப்பு வீதம்** (*reserve requirement* or *cash reserve ratio*) என்பது ஒவ்வொரு வணிகமாற்றும் வங்கியும் தனது வாடிக்கையாளர்களிடமிருந்து பெறப்பட்ட வைப்புக்கள் அல்லது பத்திரங்களிலிருந்து (கடன் கொடுக்காது) குறைந்த அளவாக வைத்திருக்க வேண்டிய பண இருப்பை குறித்த நடுவண் வங்கி விதிக்கும் ஓர் கட்டுப்பாடு ஆகும். இந்தத் தொகை பொதுவாக வங்கியின் பணவைப்பறையிலோ நடுவண் வங்கியிடம் வைப்புக் கணக்கிலோ வைக்கப்பட்டிருக்கும்.

இருப்பு வீதம் சிலநேரங்களில் பணவியல் கொள்கையின் ஓர் கருவியாக பயன்படுத்தப்படும். இதன்மூலம் கடன் வழங்கல் அளவை மாற்றமடைந்து நாட்டின் கடன் வாங்கும் திறனும் வட்டி வீதங்களும் பாதிப்படைகின்றன.. மேற்கத்திய நடுவண் வங்கிகள் குறைந்த மிகை இருப்பு  உள்ள வங்கிகளுக்கு பண நீர்மைச் சிக்கல்களை ஏற்படுத்துவதால் அருகாகவே இருப்பு வீதத்தை மாற்றுகின்றன; பெரும்பாலும் திறந்த சந்தைகள் மூலம் (அரசு கடன் பத்திரங்களை வாங்கியோ விற்றோ) பணவியல் கொள்கையை நிறைவேற்றுவதை விரும்புகின்றன. சீனாவின் மக்கள் வங்கியும் இந்திய ரிசர்வ் வங்கியும் இருப்பு வீத விகிதம் மூலம் பணவீக்கத்தை கட்டுப்படுத்துகின்றன .

மேற்கோள்கள்
-----------

1. ↑  Central Bank of Russia
2. ↑  கட்டாயமாக வைத்திருக்க வேண்டிய இருப்பிற்கு மேலாக இருப்பு வைத்திருக்கும் வங்கிகள் மிகை இருப்பைக் கொண்டுள்ளதாக கூறப்படும்.
3. ↑  "China moves to cool its inflation". *BBC News*. 2007-11-11. .

வெளியிணைப்புகள்
---------------

* Title 12 of the Code of Federal Regulations (12CFR) PART 204--RESERVE REQUIREMENTS OF DEPOSITORY INSTITUTIONS (REGULATION D) பரணிடப்பட்டது 2012-10-06 at the வந்தவழி இயந்திரம் (See Section §204.4 for current reserve requirements.)
* Reserve Requirements - Fedpoints - Federal Reserve Bank of New York
* Reserve Requirements - The Federal Reserve Board
* Hussman Funds - Why the Federal Reserve is Irrelevant - August 2001
* Don't mention the reserve ratio